جامی نەتەوەکانی ئەفریقای ٢٠١٣

جامی نەتەوەکانی ئەفریقای ٢٠١٣ کە بە بەھۆی سپۆنسەرییەوە بە جامی نەتەوەکانی ئەفریقای ٢٠١٣ی پرتەقاڵیش ناسراوە؛ کە لە ١٩ی کانوونی دووەم تا ١٠ی شوباتی ٢٠١٣ بەڕێوەچوو، ٢٩ەمین جامی نەتەوەکانی ئەفریقا بوو، پاڵەوانێتی تۆپی پێی ئەفریقا کە لەلایەن یەکێتیی تۆپی پێی ئەفریقا ڕێکدەخرێتپاڵەوانێتییەکە گۆڕدرا بۆ ئەوەی لە ساڵانی ژمارە تاکەکاندا بەڕێوەبچێت لەبری ساڵانی ژمارە جووتەکان بۆ ئەوەی لەگەڵ جامی جیھانیی فیفادا بەریەک نەکەوێت. بۆیە ئەم خولە یەکەم خول بوو کە لە ساڵی ١٩٦٥ ەوە لە ساڵێکی ژمارە تاکەکاندا بەڕێوەچوو. ئەفریقای باشوور بۆ دووەمجار میوانداری پاڵەوانێتییەکەی کرد، دوای ئەوەی پێشتر میوانداری جامی نەتەوەکانی ئەفریقای ساڵی ١٩٩٦ی کردبوو. شازدە ھەڵبژاردە بەشداری ئەم خولەی جامی نەتەوەکانی ئەفریقا کرد و دابەشکران بەسەر چوار کۆمەڵەدا، ھەر کۆمەڵەیەک لە چوار ھەڵبژاردە پێکھاتبوو. یەکەم و دووەمی کۆمەڵەکان گەیشتنە یاریی قۆناغی ھەشتەم، دواتر لەو قۆناغە، چوار ھەڵبژاردە گەیشتنە یاریی پێش کۆتایی. نێجیریا سێیەم پاڵەوانێتی جامی نەتەوەکانی ئەفریقای بەدەستھێنا و لە یاری کۆتاییدا بە ئەنجامی ١–٠ لە بورکینا فاسۆ بردەوە. نێجیریا وەک نوێنەری ئەفریقا بەشداری جامی کیشوەرەکانی فیفای ٢٠١٣ی بەڕازیل کرد.

 ھەڵبژاردنی میواندار 
پێشنیارەکان : .
 ئەنگۆلا (وەک میوانداری بۆ ساڵی ٢٠١٠ ھەڵبژێردرا)
 گابۆن /گینێی ئیستوایی (وەک میوانداری بۆ ساڵی ٢٠١٢ ھەڵبژێردرا)
 لیبیا (وەک میوانداری بۆ ساڵی ٢٠١٣ ھەڵبژێردرا)دواتر ساڵی میوانداری لەگەڵ باشووری ئەفریقا گۆڕییەوە (2017)
 نەیجیریا (وەک میوانداری یەدەگ بۆ پاڵەوانێتییەکانی ٢٠١٠، ٢٠١٢ و ٢٠١٣ ھەڵبژێردرا)

پێشنیارە ڕەتکراوەکان : .
 بێنین / کۆماری ئەفریقای ناوەڕاست
 بۆتسوانا
 مۆزەمبیق
 نامیبیا
 سێنیگال
 زیمبابوی

لە ٤ی ئەیلوولی ٢٠٠٦، کۆنفیدراسیۆنی تۆپی پێی ئەفریقا سازشێکی نێوان وڵاتانی ڕکابەری بۆ میوانداریکردنی جامی نەتەوەکانی ئەفریقا پەسەند کرد، ڕەزامەندی دەربڕی لەسەر ئەوەی سێ خولی داھاتوو لە ساڵی ٢٠١٠ەوە دیار بکات لە ساڵی ٢٠١٠ ئەنگۆلا دیارکرد و بؤ ساڵی ٢٠١٢ گینێی ئیستوایی و گابۆن کە لە ساڵی ٢٠١٢دا پێشنیارێکی ھاوبەشیان پێشکەش کرد ھەڵبژێردرا و لیبیایان بۆ ساڵی ٢٠١٤ دەستنیشان کرد. ئەم خولی بۆ دووەمجار لە دوای جامی نەتەوەکانی ئەفریقای ساڵی ١٩٨٢ بەخشرایە لیبیا ..نێجیریا میوانداری یەدەگی پاڵەوانێتییەکانی ساڵانی ٢٠١٠ و ٢٠١٢ و ٢٠١٤ بوو، لە ئەگەری ئەوەی ھیچ کام لە وڵاتانی میواندار نەیانتوانی ئەو مەرجانە جێبەجێ بکەن کە لەلایەن CAF دامەزراون، ھەرچەندە ئەمە لە کۆتاییدا پێویست نەبوو. پاڵەوانێتییەکەی ساڵی ٢٠١٤ ھێنرایە پێشەوە بۆ ساڵی ٢٠١٣ و ساڵانی دواترجامی نەتەوەکانی ئەفریقا بەمەبەستی ئەوەی نەکەوێتە ئەو ساڵی جامی جیھانی بەڕێوەدەچێت، کاتی پاڵەوانێتییەکەیان دوادەخست یاخود پێش دەخست. .

 کشانەوەی لیبیا 
بەھۆی شەڕی ناوخۆی لیبیا، لەگەڵ وڵاتی ئەفریقای باشوور ڕێکەوت، کە ئەفریقای باشوور لە ساڵی ٢٠١٣ میوانداری دەکات و لیبیا لە ساڵی ٢٠١٧ میوانداری بکات. ئەمە لە ئەیلوولی ٢٠١١ لە لیژنەی بەڕێوەبەری یەکێتیی تۆپی پێی ئەفریقا لە قاھیرەی میسر پەسەند کرا.

 سەرچاوەکان 

 بەستەرە دەرەکییەکان 


 Orange CAN 2013 at cafonline.com

پۆل:ھەموو ئەو وتارانەی وتەی بێسەرچاوەیان تێدایە